মুন্ডা ভাষা

মুন্ডা ভাষা হলো ভারত, বাংলাদেশ ও নেপালে প্রায় ৯০ লক্ষ মানুষের দ্বারা কথিত ভাষাগুলোর একটি ঘনিষ্ঠভাবে সম্পর্কিত গোষ্ঠী। ঐতিহাসিকভাবে এগুলোকে কোলারিয়ান ভাষা বলা হত। এগুলো অস্ট্রো-এশীয় ভাষা পরিবারের একটি শাখা গঠন করে, যার অর্থ এগুলো মন, খমের, ভিয়েতনামী ভাষার পাশাপাশি থাইল্যান্ড, লাওস এবং দক্ষিণ চীনের কিছু সংখ্যালঘু ভাষার সাথে দূরবর্তীভাবে সম্পর্কিত। ভুমিজ, হো, মুন্ডারি এবং সাঁওতালি হলো উল্লেখযোগ্য কিছু মুন্ডা ভাষা।

মুন্ডা ভাষা পরিবার দুটি প্রধান শাখায় বিভক্ত: উত্তর মুন্ডা এবং দক্ষিণ মুন্ডা। উত্তর মুন্ডা ভাষা ঝাড়খণ্ড, ছত্তিশগড়, বিহার, ওড়িশা এবং পশ্চিমবঙ্গের ছোট নাগপুর মালভূমিতে বলা হয়। এছাড়াও বাংলাদেশ ও নেপালের কিছু অংশেও উত্তর মুন্ডা ভাষা প্রচলিত। অন্যদিকে, দক্ষিণ মুন্ডা ভাষা কেন্দ্রীয় ওড়িশা এবং অন্ধ্রপ্রদেশ ও ওড়িশার সীমান্তবর্তী এলাকায় বলা হয়।

মুন্ডা ভাষা পরিবারের দুটি শাখার মধ্যে উত্তর মুন্ডা শাখার ভাষাগুলো বেশি প্রচলিত। এই শাখার সাঁওতালি ভাষা সবচেয়ে বেশি মানুষ বলে এবং ভারতে এটি একটি সরকারি স্বীকৃত ভাষা। দক্ষিণ মুন্ডা শাখার তুলনায় উত্তর মুন্ডার বক্তার সংখ্যা প্রায় দ্বিগুণ। সাঁওতালির পরে, মুন্ডারি ও হো ভাষা বক্তার সংখ্যায় যথাক্রমে দ্বিতীয় ও তৃতীয় স্থানে রয়েছে। এরপর রয়েছে কোরকু ও সোরা ভাষা। বাকি মুন্ডা ভাষাগুলো বিচ্ছিন্ন ছোট ছোট জনগোষ্ঠী ব্যবহার করে এবং এই ভাষাগুলোর তেমন বিবরণ পাওয়া যায় না।

মুন্ডা ভাষাগুলোর বৈশিষ্ট্য: মুন্ডা ভাষায় তিনটি সংখ্যা ব্যবহার করা হয় - একবচন, দ্বিবচন এবং বহুবচন। মুন্ডা ভাষায় দুটি লিঙ্গ ব্যবহার করা হয় - সজীব এবং নির্জীব। 'আমরা' বলার সময় মুন্ডা ভাষায় দুটি ভাষা ব্যবহার করা হয় - সমষ্টিবাচক (বক্তা নিজেকে অন্তর্ভুক্ত করেন) এবং ব্যক্তিবাচক (বক্তা নিজেকে বাদ দেন)। মুন্ডা ভাষায় কাল নির্দেশ করার জন্য প্রত্যয় বা সহায়ক ক্রিয়ার ব্যবহার করা হয়। মুন্ডা ভাষায় শব্দের আংশিক, সম্পূর্ণ ও জটিল পুনরাবৃত্তি ব্যবহার করা হয়। মুন্ডা ভাষা বহুসংশ্লেষী এবং সমীভূত শব্দ-নির্মাণকারী। মুন্ডা ভাষায় শব্দের মাঝখানে ব্যতীত ব্যঞ্জনধ্বনির ক্রমিক সমাহার বিরল।

উৎপত্তি 

বেশিরভাগ ভাষাবিদ, যেমন পল সিডওয়েল (২০১৮), মনে করেন যে প্রত্ন-মুন্ডা ভাষা সম্ভবত দক্ষিণ-পূর্ব এশিয়ার কোথাও প্রত্ন-অস্ট্রোএশিয়াটিক ভাষা থেকে আলাদা হয়েছিল। প্রায় ৪০০০-৩৫০০ বছর আগে (  খ্রিস্টপূর্বাব্দে) এটি বর্তমান ওড়িশার উপকূলে পৌঁছায় এবং ইন্দো-আর্যদের আগমনের পর এই অঞ্চলে ছড়িয়ে পড়ে।

রাউ ও সিডওয়েল (২০১৯) এবং ব্ল্যাঞ্চ (২০১৯) মনে করেন যে প্রাক-প্রত্ন-মুন্ডা ভাষা স্থলপথে নয়, বরং সামুদ্রিক পথে দক্ষিণ-পূর্ব এশিয়া থেকে প্রায় ১৫০০ খ্রিস্টপূর্বাব্দে মহানদী নদীর তীরে এসে পৌঁছেছিল। এরপর মুন্ডা ভাষা মহানদী অববাহিকায় ছড়িয়ে পড়ে। ২০২১ সালের গবেষণায় দেখা গেছে যে মুন্ডা ভাষা পূর্ব উত্তরপ্রদেশ পর্যন্ত বিস্তৃত ছিল এবং পূর্ব-ইন্দো-আর্য ভাষাগুলোর ওপর প্রভাব ফেলেছিল।

শ্রেণিবিভাগ 
মুন্ডা ভাষাগোষ্ঠী পাঁচটি স্পষ্ট শাখায় বিভক্ত (করকু একটি বিচ্ছিন্ন ভাষা হিসেবে, রেমো, সাভারা, খেরওয়ারি এবং খারিয়া-জুয়াং)। তবে, এই শাখাগুলোর মধ্যে পারস্পরিক সম্পর্ক নিয়ে বিতর্ক রয়েছে।

ডিফ্লথ (১৯৭৪) 
ডিফ্লথ (১৯৭৪) এর দ্বিপাক্ষিক শ্রেণিবিভাগ ব্যাপকভাবে উল্লেখ করা হয়:

মুন্ডা
 উত্তর মুন্ডা
 কর্কু
খেরওয়ারিয়ান
খেরওয়ারি শাখা: ব্রিজিয়া, কোরাকু
 মুন্ডারি শাখা: মুন্ডারি, ভূমিজ, অসুরি, কোদা, হো, বিরহোর, কোল, তুরি
সাঁওতাল শাখা: সাঁওতালি, মহালি
দক্ষিণ মুন্ডা
খারিয়া-জুয়াং: খারিয়া, জুয়াং
কোরাপুত মুন্ডা
রেমো শাখা: গাটা (গটা), বোন্ডো (রেমো), বোডো গাদাবা (গুতোব)
 সাঁওরা শাখা [সোরা-জুরাই-গোরুম]: পারেঙ্গি (গোরুম), সোরা (সাঁওরা), জুরাই, লোধি

ডিফ্লথ (২০০৫) 
ডিফ্লথ (২০০৫) কোরাপুতকে বজায় রাখেন (অ্যান্ডারসন এটিকে প্রত্যাখ্যান করেন নিচে দেখুন), কিন্তু দক্ষিণ মুণ্ডার ধারণাটি বাতিল করে খারিয়া-জুয়াংকে উত্তরের ভাষাগুলোর সাথে স্থাপন করেন:

অ্যান্ডারসন (১৯৯৯) 
গ্রেগরি অ্যান্ডারসনের ১৯৯৯ সালের প্রস্তাবনা নিম্নরূপ।

মুন্ডা
উত্তর মুন্ডা
কর্কু
 খেরওয়ারিয়ান: সাঁওতালি, মুন্ডারি
দক্ষিণ মুন্ডা (৩টি শাখা)
খারিয়া-জুয়াং: জুয়াং, খারিয়া
সোরা-গোরাম: সোরা, গোরাম
গুতোব-রেমো-গটাʔ
গুতোব-রেমো: গুতোব, রেমো
গটা: সমভূমি গটাʔ, পার্বত্য গটাʔ

যাইহোক, ২০০১ সালে, অ্যান্ডারসন খারিয়া এবং জুয়াং-কে জুয়াং-খারিয়া শাখা থেকে আলাদা করেন এবং তার পূর্ববর্তী গুতোব-রেমো-গটাʔ শাখা থেকে গটাʔ-কেও বাদ দেন। সুতরাং, তার ২০০১ সালের প্রস্তাবনা দক্ষিণ মুণ্ডার জন্য ৫টি শাখা নিয়ে আসে।

অ্যান্ডারসন (২০০১) 
অ্যান্ডারসন (২০০১) কোরাপুটের বৈধতাকে প্রত্যাখ্যান করার পাশাপাশি ডিফ্লথ (১৯৭৪) এর তত্ত্বটিকে অনুসরণ করেন। তিনি আকারগত তুলনার (morphological comparison) ভিত্তিতে প্রস্তাব করেন যে প্রত্ন-দক্ষিণ মুণ্ডা সরাসরি ডিফ্লথের তিনটি কন্যা শাখায় (Daughter groups) বিভক্ত হয়েছে: খারিয়া-জুয়াং, সোরা-গোরাম (সাভারা), এবং গুতোব-রেমো-গটাঁ (রেমো)।

তার দক্ষিণ মুণ্ডা শাখায় নিম্নলিখিত পাঁচটি শাখা রয়েছে, যেখানে উত্তর মুণ্ডা শাখাটি ডিফ্লথ (১৯৭৪) এবং অ্যান্ডারসন (১৯৯৯)-এর অনুরূপ।

 বিঃদ্রঃ সংযোগ (Linkage) "↔" প্রতীকটি বিশেষ উদ্ভাবনী সমোপ্রকরণকে নির্দেশ করে (কাঠামোগত, শাব্দিক)। অস্ট্রোনেশিয়ান এবং পাপুয়ান ভাষাবিজ্ঞানে ম্যালকম রস একে "সংযোগ" বলে অভিহিত করেছেন।

সিডওয়েল (২০১৫) 
পল সিডওয়েল (২০১৫:১৯৭) মুন্ডাকে ৬টি সমন্বয়মূলক শাখা নিয়ে গঠিত বলে মনে করেন এবং দক্ষিণ মুন্ডাকে একটি একীভূত উপগোষ্ঠী হিসাবে গ্রহণ করেন না।

মুন্ডা
উত্তর মুন্ডা
কর্কু
সাঁওতালি, মুণ্ডা
সোরা-গোরাম
জুয়াং
খারিয়া
গুতোব–রেমো
গটাঁ

পরিসর

পুনর্গঠন 

সিডওয়েল এবং রাউ (২০১৫: ৩১৯, ৩৪০-৩৬৩) মূল-মুন্ডা ভাষার আদিরূপগুলো পুনর্গঠন করেছেন। এরপর থেকে রাউ (২০১৯) এই মূল-মুন্ডা পুনর্গঠন প্রক্রিয়া আরও পরিমার্জিত ও উন্নত করেছেন।

আরও দেখুন 
 নিহালি ভাষা
 মুন্ডা জনগোষ্ঠী

তথ্যসূত্র

আরও পড়ুন

 
 

 
 
 

Historical migrations

বহিঃসংযোগ

SEAlang মুন্ডা ভাষা প্রকল্প
SEAlang মুন্ডা ব্যুৎপত্তিগত অভিধান
Donegan & Stampe মুন্ডা সাইট 
জীবন্ত ভাষায় মুন্ডা ভাষা
গ্রন্থপঞ্জি
কে. ডেভিড হ্যারিসন, সোর্থমোর কলেজের হো ভাষার ওয়েবপেজ
RWAAI (অস্ট্রোএশিয়াটিক অস্পষ্ট ঐতিহ্যের জন্য সংগ্রহস্থল এবং কর্মক্ষেত্র)
RWAAI ডিজিটাল আর্কাইভে মুন্ডা ভাষা

মুন্ডা ভাষা
বাংলাদেশের ভাষা
পশ্চিমবঙ্গের ভাষা
ঝাড়খণ্ডের ভাষা
বিহারের ভাষা
আসামের ভাষা
ত্রিপুরার ভাষা
সাঁওতালি ভাষা
সাঁওতাল
ওড়িশার ভাষা